Dalilai 50 da ke kawo mutuwar aure (5)
Asabar 22 satumba 2018
An yi garkuwa da dan shugaban APC na Borno
‘Yan takarar Gwamnan Zamfara na APC sun juya wa Gwamna Yari baya
Pinnick ya lashe zaben hukumar kwallon NFF
Yakubu Dogara ya ziyarci hedkwatar PDP
By Sanusi Hashim Katsina | Publish Date: Jun 22 2018 2:00AM
Dalilai 50 da ke kawo mutuwar aure
28- YAWAN KAI kARA:
Bai kamata ba a duk lokacin da ma’aurata suka samu wani sabani a tsakaninsu, sai sun kai karar juna a wurin iyaye.
Akwai lokacin da sai iyaye sun shiga tsakani idan aka samu sabani a tsakanin ma’auratan Amma idan ya kasance su da kansu suka daidaita tsakaninsu lamarin ya fi.
Akwai wani aure da ya rikice, har aminin mijin yana ba shi shawarar da ya saki matar amma da suka tsaya suka fuskanci matsalar, sai ga shi sun daidaita da kansu.
Saboda haka yawan kai kara a wurin iyaye, wani lokaci babu abin da yake jazawa sai sabani daga karshema har a kai ga rabuwa.
29- SANYA kARYA A FARKON RAYUWAR AMARCI:
Hausawa na cewa “Sabo turken wawa.” A duk lokacin da ka saba wa matarka da wani nau’i na abinci, sai da rana tsaka ka ce mata babu wannan abin, to fa ita ba za ta ji dadi ba, domin ta riga ta saba da shi.
Abin da ya kamata shi ne, magidanci tun a farkon rayuwar aurensu ya saba da ciyar da matarsa a matsakaicin yanayi. Abin nufi a nan shi ne, mutum ya sanya wa matar akidar cewa ba kullum ne ake kwana a kan gado ba.
Amma idan namiji ya nuna wa iyalinsa cewa shi mai hali ne, to duk lokacin da ya nuna gazawarsa, ita matar ta sa za ta fara tunanin kama gabanta, musamman in da ma kwadayin abin hannunsa ne ya sa ta aure shi daga haka sai ka ga raini ya shiga tsakaninsu, har a kai ga rabuwa.
30- MACE TA CIYO WA MIJI BASHI DOMIN BIYAN BUkATAR KANTA:
Kamar yadda aka sani, shi bashi yana da wasu sharudda kafin mutum ya ci. Da farko dai ya kasance wanda zai ci bashin yana da ikon biya. To amma sai ka ga mace ta je ta ciwo bashi da sunan mijinta ne zai biya, Ko kuma tana da ikon biyan amma ta ki biya, ta ce shi mijin nata ne zai biya. Yin haka a gaskiya bai dace ba, domin haka yana iya kawo sabani a tsakanin ma’aurata, har daga karshe ka ga an rabu.
31- dAUKAR SALON RAYUWAR TURAWA:
A nan akwai mazaje da za su mai da gidansu tamkar wata matattara inda zai rika gayyatar abokansa ana zaman falo ana hira tare da kallace-kallace wanda hakan na iya kawo barna da tabarbarerewar tarbiyya.
Wasu matan kuma za su mai da gidajen nasu kamar dandalin kawaye, Yin hakan kan iya kawo tangarda a zaman aurensu, daga karshe har ka ga an rabu.
32- UWAR MIJI:
Sanin kowa ne cewa ana samun wasu daga cikin uwayen miji suna zama tamkar barazana ga zamantakewar auratayya a wannan zamani.
Duk da ko wace da nata hakkokan ta akan shi amma sai ka ga saboda wasu dalilai uwar na kishi da matar danta sai ka ga wata uwar mijin ta dauki matar tamkar kishiyarta, duk wani abu da danta zai yi wa matarsa tana bakin cikin haka, hakan kuwa na faruwa ne saboda wasu dalilai kamar haka;
1- ko dai shi wannan dan nata yana fifita matar tasa a kan mahaifiyarsa,
2- ko kuma ita uwarce ba ta gode wa a kan dukkan abin da shi dan nata yake yi mata,
3- a wani bangaren kuma wasu matayen ne ke tilastawa mazajen nasu a kan su ki kyautatawa uwayen nasu.
To ko ta wane bangare wannan matsalar tana kawo mutuwar aure.
33- RASHIN CIKA ALkAWARI BAYAN AN YI AURE:
Bayan hakkoki uku da ke tsakanin Ma’aurata;
1-Hakkin Allah
2-Hakkin miji a kan mata
3-Hkkkin mata a kan miji.
A wasu lokutan za ka ga wasu ma’aurata sun daukar wa kawunan su wasu alkawurra, ko ka ji an ce sai mijin ya amince za ta ci gaba da karatunta sannan a yi auren, ko kuma sai ya amince za ta yi aikin gwamnati sannan a daura auren, wanda wani lokaci wasu mazajen suna aminta ne da wannan alkawari kawai don kada su rasa wannan mata.
To ko ma dai ya ya lamarin yake, rashin cika wannan alkawari yana iya kawo rabuwa tsakanin su ma’auratan.
34- KISHIN SAURI:
Wannan wani irin kishi ne da ba shi da asali ballantana tushe. Domin kuwa su matan ba miji guda suka hadaba, kawai dai zama wuri guda ya hada su, amma sai ka ga ana kishin juna, musamman in ya kasance mijin daya ya fi na dayar rufin asiri.
Wani lokacin ma sai an hadu a wani gidan biki, sai ka ji ana ta yada bakaken maganganu da habaici.
Irin wannan kishi yana daga cikin abin da ke kawo rashin fahimta da sabani tsakanin Ma’aurata idan har ba a kai zuciya nesa ba sai ka ga an rabu.
Za mu ci gaba insha Allah
Za a iya samun Sanusi Hashim Katsina a 08065507271
Burina in zama farfesa – Wada Mai Hidimar kasa
Aliyu Babankarfi, Zariya
2019: Yadda gwamnonin APC suka raba gari da manyan ’ya’yan jama’iyyar
Salihu Makera da Abbas dalibi, Legas da Nasiru Bello, Sakkwato
Yadda abinci mai guba ya hallaka mata da ’ya’yanta 3
Adam Umar, Abuja
Dana mai shekara 14 ba nawa ba ne – dan Boksin
Sauro ya sa wani asarar gilashin mota na fiye da Naira dubu 424
Har yanzu jita-jita muke ji kan bacewar Manjo Janar Alkali – ’Yan uwansa
Ahmed Mohammed, Bauchi da Dickson S. Adama, Jos
An kama mata 51 saboda karuwanci a titunan Abuja
Auren Naira miliyan 7 ya mutu cikin mako 2
Lubabatu I. Garba, Kano